تورکیه‌نین اهمیت‌لی ایسکی و قیش توریزم مرکزلرین‌دن اولوداغ، یاز ایستی‌لرینده ده مسافیرلرین گؤزده‌سی اولماغا باشلادی.
مئشه و سو ایشلری ناظیرلیگین اولوداغ میللی پارکینداکی ساریالان و چوبانکایا منطقه‌لرینده ائتدیریلن "مئشه کؤشک‌لری" و "مئشه ائولری" چوخ ماراق گؤرور.
مئشه کؤشک‌لری‌نین بؤیوکلوک‌لرینه گؤره 3 تیپده ائدیلدیگینی سؤیله‌ین مئشه و سو ایشلری 2. بؤلگه دیرکتورو یحیا گونگؤر، ج تیپی کؤشک‌لرین گونده‌لیک 190 لیره، ب تیپی کؤشک‌لرین 250 لیره، آ تیپ‌لی کؤشک‌لرین ایسه 300 لیره‌یه کیرالاندیغینی، همچین‌ین الکتریک و وارسا سرویس بدلی‌نین آلیندیغینی ایفاده ائتدی.
مئشه ائولری‌نین گونده‌لیک کیرایه بدلی‌نین ایسه 15 لیره اولدوغونو، قوناق‌لاردان آیریجا ایشلتدیک‌لری الکتریک بدلی‌نین آلیندیغینی سؤیله‌ین گونگؤر، مئشه ائولری‌نین اورتاق ایستیفاده ساحه‌سینده اولان دوش و توالت کیمی یئرلرین الکتریک حاقی‌نین ایسه ایداره طرفین‌دن قارشیلاندیغینی ایفاده ائتدی.
یئرلشدیرمه موسسیسه‌لری‌نین 1 ژوئن-15 سپتامبر آراسیندا سرویس وئره‌جگینی، رزرواسیون اوچون مئشه و سو ایشلری 2. بؤلگه مودیرلیگی‌نین تلفن ائدیله‌بیله‌جگینی ایفاده ائدن گونگؤر،
"حال-حاضردا ژوئیه و آوقوست آیی رزرواسیون‌لاریمیز دولدو. یالنیز سپتامبر باشیندا و ژوئن‌ین ایلک اوچ هفته‌سینده بوشلوق‌لاریمیز وار. طبیعتین دادینی چیخارماق ایسته‌ین وطنداش‌لاریمیزی مئشه ائولریمیزه و کؤشکلریمیزه گؤزلییریک. "دئدی
